ঝিনাইদহের কালীগঞ্জে পুকুর থেকে গৃহবধূর মৃতদেহ উদ্ধার || || জনকন্ঠ
ঝিনাইদহের কালীগঞ্জে পুকুর থেকে গৃহবধূর মৃতদেহ উদ্ধার
নিজস্ব সংবাদদাতা, ঝিনাইদহ॥ ঝিনাইদহের কালীগঞ্জে পুকুরের পানি থেকে বিউটি রানী বিশ্বাস (৩৬) নামে এক গৃহবধূর মৃতদেহ উদ্ধার করেছে পুলিশ। আজ শুক্রবার সকালে কালীগঞ্জ উপজেলার বরাট গ্রামের একটি পুকুরে তার মৃতদেহটি ভেসে ছিল। বিউটি রানী বিশ্বাস ওই গ্রামের গোপাল চন্দ্র বিশ্বাসের স্ত্রী।
কালীগঞ্জ থানার ওসি আনোয়ার হোসেন জানান, বিউটি রানী বিশ্বাস বৃহস্পতিবার সন্ধ্যার পর থেকে নিখোঁজ ছিল। শুক্রবার সকালে বাড়ির পাশের একটি পুকুরে তার মৃতদেহ ভেসে থাকতে দেখে গ্রামের লোকজন পুলিশে খবর দেয়। পুকুর পাড়ে একটি বিষের বোতল ও পাওয়া গেছে।
এ ব্যাপারে স্থানীয় লোকজন জানিয়েছেন, গোপাল চন্দ্র বিশ্বাসের সাথে ১৬ বছর আগে বিউটির রানীর বিয়ে হয়। কিন্তু তাদের কোন সন্তান হয়না। এরপর তার স্বামী আবার একটি বিয়ে করেছে। ঘটনার রাতে স্বামী দ্বিতীয় স্ত্রীর বাড়িতে ছিল। এসব কারনে মনের দু:ুখে সে আত্মহত্যা করতে পারে।